பல மாதங்கள் ஆவலுடன் எதிர்பார்க்கப்பட்ட விண்டோஸ் 8 ஆப்பரேட்டிங் சிஸ்டம் வர்த்தக ரீதியாக, மக்களுக்கு வழங்கப்பட்டது. இதற்கான விழா அக்டோபர் 25ல் நடத்தப்பட்டது. மைக்ரோசாப்ட் பெர்சனல் கம்ப்யூட்டருக்கான சிஸ்டம் விற்பனையிலிருந்து விலகி, டேப்ளட் பிசி, நோட்புக், ஸ்மார்ட் போன் எனச் செல்லப் போகிறது எனப் பலத்த வதந்தி நிலவி வந்தது. இவை அனைத்திற்கும் முற்றுப் புள்ளி வைக்கும் வகையில் விழா நடைபெற்றது. மைக்ரோசாப்ட் நிறுவனத்தின் முக்கிய வர்த்தக நடவடிக்கைகள், பெர்சனல் கம்ப்யூட்டரை மையமாகக் கொண்டே இருக்கும் என இதன் நிர்வாகிகள் உறுதிப்படுத்தியுள்ளனர்.